hu pl hu hu hu hu hu hu sv hu hu hu hu hu hu hu hu hu hu hu hu en en en en hu sv en en en hu fr en hu en hu de en hu en hu de en hu en hu fr en en en hu fr en en en hu fr en en en hu hu en hu en hu hu es et en hu en hu en hu hu hu hu hu hu en hu fr fr hu hu en hu nl hu hu hu hu hu ceb en hu id hu fr et fr hu hu hu hu hu en hu nb hu hu hu hu et hu hu hu es hu hu hu sk hu hu hu hu hu hu hu hu hu de hu hu hu hu
4167 m - Toubkal (Marokkó) - Eupolisz.hu
Rólunk Rólatok A csapat Állás Elérhetőség Partnereink
Útjainkról Szállás Túranehézségek Kedvezmény Változtatások
Trekkingtúra Afrikában a Magas-Atlasz csúcsára, lazulással az Atlanti-óceán partján
A mindenkori határátlépési információkról a konzuli szolgálat oldala ad aktuális és részletes tájékoztatást. Mindenki maga felelős azért, hogy azoknak a személyi feltételeknek megfeleljen, amik az utazáshoz szükségesek!
Idraren Draren... A Hegyek Hegye...Észak-Afrika legmagasabb csúcsa, a Toubkal... Tarts velünk egy igazi Hegyi Kalandra! Az afrikai kontinens északi részét átszelő Atlasz-hegység a berberek földje, a Szahara kapuja, melyet Marrakesh színes kavalkádjának érintésével közelítünk meg. Egzotikus kalandtúra és hegymászás Marokkó és a Magas-Atlasz csúcsának, a 4167 méter magas Toubkalnak a meghódítására. Komoly hegyi trekking, amely nagy kitartást igényel, de technikailag nem nehéz. A Magas-Atlasz hasonló, de mégis más, egészen más, mint az Alpok, vagy a Tátra. Mindezt megspékelve Észak-Afrika leghíresebb városa: Marrakesh kulturális és gasztronómiai forgatagának felfedezésével, majd a túra után lazulással az Atlanti-óceán partján, annak egyik legszebb, leghangulatosabb városában, Essaouirában.
Érkezés Marokkóba. Programunk a szállodában indul Marrakesh városában. Itt egy éjszakát fogunk eltölteni. Szállás: szálloda.
Marrakesh, Imlil (1740 m)
Ma négy napos gyalogtúrára indulunk a Magas-Atlasz égbetörő hegyláncai közé. Reggel elhagyjuk Marrakesht és bérelt busszal az Atlasz vonulatai felé vesszük az irányt. Az egyre rosszabb minőségű, kanyargós utakon Asni érintésével utazunk a trekking-turizmusra specializálódott Imlil berber-faluig (1740 m), ahol elfoglaljuk szállásunkat egy panzióban. Innen némi pihenő után egy kisebb, amolyan bemelegítő jellegű túrát teszünk diófaligetek között a környező berber falvak érintésével. Igény esetén közös vacsorát rendelhetünk vendéglátóinktól, különböző helyi specialitásokkal (harira, tadzsin, berber-whisky). Szállás: panzióban, ellátás: reggeli. Menetidő: 2 óra, szintkülönbség: 200 méter fel/le, túratáv: 4-5 kilométer.
Imlil, Aroumd, Toubkal-menedékház (3206 m)
Imlilből ma a 3206 méter magasan fekvő Toubkal-menedékházhoz túrázunk. Mivel a nagy tengerszint feletti magasságból adódóan a túrázás különösen megerőltető, mindenképp javasoljuk e napra teherhordó öszvérek bérlését. Miután felszerelésünket a bérelt öszvérek hátára pakoltuk, kis hátizsákjainkkal felszerelkezve mi is nekivágunk a körülbelül 10 kilométer hosszú túrának, amit kondíció függvényében 5-6 óra alatt teljesítünk. Imlilből először diófaligatek között kaptatunk fel Aroumd hegyi faluig, majd az Aroumd alatti völgybe leereszkedve először egy vízmosás széles medrében, kövek között bukdácsolunk, majd a kopár hegyoldalban tekergő hegyi ösvényen érkezünk Sidi Chamharouch (2310 m) pár házból álló településére. Itt bevárjuk egymást, kisebb pihenőt tartunk, felmérjük a berber árusok kínálatát, majd mind kopárabb, sziklás terepen folytatjuk utunkat. Kora délután érünk fel a Toubkal-menedékházhoz, ahol egy éjszakát töltünk. Pihenés, könnyű akklimatizációs kirándulás következik, felpróbáljuk a hágóvasakat, az est beköszöntével pedig a menedékházban teázhatunk, avagy a hihetetlenül tisztán fénylő csillagokat csodálhatjuk fejeink felett. Szállás: menedékházban, ellátás: vacsora. Menetidő: 5-6 óra, szintkülönbség: 1500 méter fel, túratáv: 12 kilométer.
Toubkal menedékház (3206 m), Toubkal-csúcs (4167 m), Toubkal menedékház (3206 m)
Kora reggel nekivágunk a Djebel Toubkal, az Atlasz-hegység legmagasabb csúcsa meghódításának. Az omladékos, sziklás ösvényen csak lassan araszolva haladhatunk egyre feljebb, mivel a csúcsmászást nem csak a meredek terep, hanem a nagy magassággal együtt járó légszomj, fáradtság is megnehezíti. Sűrűn pihenőket tartva, körülbelül 4 óra alatt jutunk fel a 4167 méter magas csúcsra, ahonnan pompás kilátás nyílik a Magas-Atlasz környező vonulataira, a meredek sziklafalak közötti völgyekben megbúvó apró berber településekre és oázisokra. Némi pihenés, ámulás, a kötelező jellegű csúcsfotók elkészülte után visszaindulunk táborunkba. A lefele vezető úton, ha az időjárás, és erőnlétünk is engedi, kitérőt tehetünk a Toubkal nyugati, 4030 méter magas csúcsára is. Innen a lefele vezető út a Toubkal-házig csak másfél-két órát vesz igénybe. Szállás: menedékházban, ellátás: reggeli, vacsora. Menetidő: 6-7 óra, szintkülönbség: 980 méter fel, 980 méter le, túratáv: 8,5 kilométer.
Toubkal menedékház (3206 m), Imlil (1740 m), Marrakesh
Amennyiben az előző, negyedik napon sikerült a csúcsmászásunk, akkor ezen a napon elbúcsúzunk berber barátainktól és a hegyek világától, letúrázunk Imlilbe, és visszatérünk Marrakesh nyüzsgő városába. Elfoglaljuk szállásunkat, majd a nap hátralevő részében a városban lazulhatunk, kipróbálhatunk egy helyi gőzfürdőt, hammam-t, lelazulásként a túra után. Ugyanakkor ez a nap túránk tartalék napja. Programunkat aprólékosan, a helyi viszonyok figyelembevételével terveztük, azonban így is előfordulhatnak előre nem látható, váratlan körülmények, rossz időjárási viszonyok a csúcstámadás tervezett napján, melyek következtében módosulhat az útiterv. Ha az előző, negyedik napon vis maior helyzet miatt nem sikerült a csúcsmászás, akkor ezen a napon indulunk a Toubkal meghódítására. Ebben az esetben a hegyről leereszkedve Imlil érintésével rögtön továbbutazunk Marrakeshbe, ahova a késő esti órákban érkezünk meg. Szállás: szálló, ellátás: reggeli.
A hegymászás fáradalmai után jól fog jönni egy kis lazítás, így ma elhagyjuk Marrakech városát és az Atlanti-óceán felé indulunk. Essaouirába kora délután érkezünk meg, s elfoglaljuk szállásunkat egy belvárosi kis szállóban, ahol egy éjszakát töltünk. A városban fehér házacskák, kékre festett ablakok, ajtók közt sétálunk az est folyamán. Szinte minden érzékszervünkre kihat a város: az óceán friss illata, a szukban található színkavalkád, a friss hal íze és a folyton mozgásban lévő lakosok látványa teszi oly egyedivé a hangulatot. A kikötő szinte kihagyhatatlan látványosság, a fa ladikok sokasága, az öreg óceánjáró hajók és a sirályok látványa, hangja igazán magával ragadja az itt időző turista képzeletét. Szállás: szálló, ahol egy éjszakát töltünk. Ellátás: reggeli.
Essaouira középkori medinája teljes egészében az Unesco Világörökség részét képezi. Ebben a keleti hangulatban fogunk elvegyülni, majd a középkori erőd „bevétele” lesz a célunk, ahol megtekintjük a 200 méter hosszú, megemelt emelvényen elterülő ágyúsort. Ezt követően a földszinti cellákba, fülkékben kalandozunk, ahol a város legjobb kézművesei alkotnak. Érdemes megkóstolni a helyi halpiac széles választékát ebédre. A zsidónegyed számtalan üzletében végnélkül alkudozhatunk különböző szőttesekre, ékszerekre, marokkói papucsokra, szandálokra. A „végtelen” homokos tengerparton még egy hosszú sétát tehetünk, igazi kontrsztként a pár nappal ezelőtti Toubkal csúcsmászás után. A késő délutáni órákban aztán buszunkkal visszautazunk Marrakeshbe, ahol este elkölthetjük utolsó marokkói vacsoránkat. Szállás: szálló, ellátás: reggeli.
A mai napon búcsút veszünk Marokkótól, szervezett programunk már nincs. A repülőgép indulásának függvényében megkezdjük hazautazásunkat. Ellátás: reggeli.
Az oldalon látható képeket Szabó Szilveszter és Garai Gábor készítette.
4566 m - Mount Meru
5895 m - Kilimandzsáró (v7s): Machame-ösvény
Tanzánia szafari: Ngorongoro-kráter, Zanzibár
6893 m - Ojos del Salado (v7s)
2919 m - Olümposz
Útleirás Tudnivalók Térkép Élmények
Elfelejtett jelszó | Regisztráció
Úttípus Dátum Időtartam Nehézség Földrész Ár Szabad helyek Busz / Repűlő
Izland: aurora borealis (5 nap)
Izland: aurora borealis (szilveszter)
Kanári-szigetek: Gran Canaria, Lanzarote
Svéd Lappföld, Norvégia (Lofoten): aurora borealis
Tanzánia szafari: Ngorongoro-kráter, Zanzibár
Törökország: Kappadókia és Lükia
Everest alaptábor trekking, Kala Pattar (Nepál)
2919 m - Olümposz
4167 m - Toubkal (Marokkó)
4566 m - Mount Meru (Tanzánia)
5895 m - Kilimandzsáró (v7s) (Machame-ösvény)
6893 m - Ojos del Salado (v7s)
8200 Veszprém, Szeglethy u. 1.
Telefon: 0036 88 871728
Telefon: 0036 20 3190881 | E-mail: info@eupolisz.hu
Adószám: 12600229-2-19 | Engedélyszám: U-000463
Bankszámlaszám: OTP : 11702036-20703451
Utazási szerződés Jogi nyilatkozat Engedélyünk